Source: http://mabie.hu/index.php/389-magas-osztrak-allami-kituntetest-kapott-darak-peter
Timestamp: 2018-07-21 16:58:03
Document Index: 20594982

Matched Legal Cases: ['Kúria ', 'bíróság ', 'Bíróság ', 'Kúria ', 'bíróság ', 'Bíróság ']

Magas osztrák állami kitüntetést kapott Darák Péter
A Magyar Bírói Egyesület Országos Választmányának közleménye•Ülést tartott a Magyar Bírói Egyesület elnöksége•Közleményt adott ki a Magyar Közigazgatási Bírák Egyesülete
Magas osztrák állami kitüntetést kapott a Kúria elnöke hétfőn. A Nagy Arany Érdemrendet Szalaggal az Osztrák Köztársaság Szolgálatáért Darák Péter Bécsben, az osztrák legfelsőbb bíróság palotájában vehette át.
A bécsi magyar nagykövetség közleményében ismertette: a második legrangosabb osztrák állami kitüntetés kormányfőknek, minisztereknek és parlamenti elnököknek adományozható. Az ennél magasabb kitüntetés kizárólag államfőknek adható.
Mint írták, a kitüntetést Wolfgang Brandstetter alkancellár és igazságügyi miniszter adta át, aki laudációjában hangsúlyozta a magyar-osztrák kapcsolatok jelentőségét. Eckart Ratz, az Osztrák Legfelsőbb Bíróság elnöke kiemelte a Kúria elnökének az igazságszolgáltatás érdekében végzett tevékenységét.
A kitüntetést szűk körben adták át. A ceremónián részt vett az alkancellár és igazságügyi miniszter, az osztrák legfelsőbb bíróság és a Szövetségi Közigazgatási Bíróság elnöke, valamint Perényi János, Magyarország bécsi nagykövete.